**ELŐTERJESZTÉS KÍSÉRŐ LAP**

**E-szám: 109/2017.**

**Tárgy: Döntés a 91/2017. (VI. 13.) számú határozat módosításáról**

**Előterjesztő neve:** Kiszelné Mohos Katalin polgármester

**Előadó neve:** dr. Halmosi-Rokaj Odett aljegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. szeptember 13.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. szeptember 13.**

 **polgármester**

**Tisztelt Képviselő-testület!**

A 2017. június 13. napján megtartott rendkívüli testületi ülésen döntött a Képviselő-testület a Nagykovácsi belterület 4901-5049 helyrajzi számú telekcsoport (Kecskehát) tulajdonosai között kötendő telekalakítási megállapodás jóváhagyásáról oly módon, hogy a polgármesteri aláírás feltételeként az alábbi kikötéseket tette:

* az aláírásra valamennyi tulajdonos aláírását követően kerüljön sor,
* egyetlen ingatlan vonatkozásában se álljon fenn telekadó-tartozás,
* egyetlen ingatlan vonatkozásában se álljon fel telekadóra vonatkozó jogvita.

A határozat meghozatalát követően a Kecskehát tulajdonosai megkezdték a telekalakítási megállapodás aláíratását. 2017. szeptember elején a tulajdonosok megkereséssel éltek Polgármester Asszony felé egy személyes egyeztetés megtartása érdekében. Az egyeztetésre 2017. szeptember 6. napján került sor. Ezen egyeztetésen a tulajdonosok képviselői kérték a hivatkozott határozat módosítását oly módon, hogy az ne tartalmazzon lehetetlen feltételeket. A kecskeháti ingatlantulajdonosok kérelmüket írásban is előterjesztették, mely kérelem jelen határozat mellékletét képezi.

A kérelemben előadottakat dr. Balázs Réka ügyvédnő is megvizsgálta, és jogi álláspontját a csatolt dokumentum tartalmazza.

A megalapozott döntés meghozatalának elősegítése érdekében a 2017. március 15. napjáig esedékes adófizetési kötelezettség tekintetében a Kecskeháti telekcsoport tekintetében az alábbi teljesülések történtek:

**Előírás** (2016. január 1 – 2017. március 15. napjáig esedékes)

56.639.639,-Ft

**Befizetés**

45.162.188,-Ft

A befizetés az előírás cca. 80%-át teszi ki. Összehasonlításképpen a település egésze tekintetében a telekadó I. féléves önkéntes teljesülése cca 70%-os a kivetéshez képest.

Kérem a tisztelt Képviselő-testületet, hogy vitassa meg az előterjesztést és döntsön a 91/2017 (VI. 13.) számú határozat módosításáról. A határozat módosításához egyszerű szavazattöbbség szükséges.

Nagykovácsi, 2017. szeptember 13.

 Kiszelné Mohos Katalin

polgármester

Melléklet:

* Nagykovácsi Kecskehát Táj-, és Környezetvédő Egyesület kérelme
* dr. Balázs Réka ügyvéd feljegyzése

**Határozati javaslat**

**Tárgy: Döntés a 91/2017. (VI.13.) számú határozat módosításáról**

Nagykovácsi Nagyközség Önkormányzat Képviselő-testülete úgy dönt, hogy a 91/2017. (VI.13.) számú határozatát az alábbiak szerint módosítja:

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi belterület 4901-5049 helyrajzi számú telekcsoport (Kecskehát) tulajdonosai között kötendő telekalakítási megállapodást tulajdonosként a határozat melléklete szerinti tartalommal jóváhagyja.

Felhatalmazza a Polgármestert a telekalakítási megállapodás aláírására.

**Határidő:** azonnal

**Felelős:** Polgármester